b'\n_START_ARTICLE_\nRisalnik\n_START_SECTION_\nO risalnikih\n_START_PARAGRAPH_\nPrvi risalniki so imeli peresa razli\xc4\x8dnih debelosti in barv. V sodobnem \xc4\x8dasu pa se pogosto uporabljajo risalniki, ki vbrizgajo barve, tako kot navadni tiskalniki. To omogo\xc4\x8da, da z ve\xc4\x8djo zmogljivostjo, hitrostjo in na enostavnej\xc5\xa1i na\xc4\x8din ri\xc5\xa1ejo celo nelinearne risbe, z ne\xc5\xa1teto barv in odtenkov. Druga prednost teh risalnikov je, da so zelo tihi, hitrej\xc5\xa1i ob prej\xc5\xa1njih in bolj natan\xc4\x8dni._NEWLINE_Velikost risalnikov je odvisna od uporabnosti oz. od zahteve uporabnika: za profesionalne risbe obi\xc4\x8dajno uporabljajo risalnike, ki so \xc5\xa1iroki do 137 cm, medtem ko se za ne tako natan\xc4\x8dne risbe in grafe uporabljajo risalniki od 91 do 111\xc2\xa0cm \xc5\xa1irine.\n_START_SECTION_\nRisalnik na peresa\n_START_PARAGRAPH_\nRisalnik na peresa ri\xc5\xa1e z mehanskim premikanjem peres po povr\xc5\xa1ini papirja. Zaradi tega je njegova uporaba omejena bolj na linearne slike in ne zmore risati kompleksnih risb ali \xc4\x8drk s hitrostjo, kot jih zmore obi\xc4\x8dajni tiskalnik. Enako ni primeren za barvanje in polnjenje polj, ker bi to zmogel le z ve\xc4\x8dkratnim nanosom barv, s tem pa se peresa hitro izrabijo in u\xc4\x8dinek ne bi bil zadovoljiv, razen ko barva neko polje z vzporednimi \xc4\x8drtami, lahko tudi tako, da se medseboj kri\xc5\xbeajo. Ti risalniki imajo nastavek s peresi z razli\xc4\x8dno debelino in barvo \xc4\x8drt._NEWLINE_Risalnik izvaja premik peresa s pomo\xc4\x8djo dveh motorjev, ki se vklapljata izmeni\xc4\x8dno: prvi premika os X drugi pa os Y. Motor, ki premika os X, usmeri peresa po \xc5\xa1irini papirja, medtem ko motor na osi Y lahko izvaja dva premika hkrati: lahko premika peresa navpi\xc4\x8dno. Tako ri\xc5\xa1ejo manj\xc5\xa1i risalniki, ki se uporabljajo za grafe in slike v formatu A4 in za obdelavo plasti\xc4\x8dnih povr\xc5\xa1in ter drugih materialov._NEWLINE_Lahko pa tudi premika papir, ki je v tulcu ali valjarju kot samostojni listi papirja.\n_START_SECTION_\nRisalnik na izbrizg\n_START_PARAGRAPH_\nNamesto peres uporablja injektivne ali brizgalne kartu\xc5\xa1e \xc4\x8drnila tako, kot jih uporabljajo navadni tiskalniki. Ri\xc5\xa1e pa tako, da izbrizga \xc4\x8drnilo v smeri od zgoraj navzdol. Pri tem se mu ni treba vra\xc4\x8dati na isto to\xc4\x8dko kot v prej\xc5\xa1njem, in ne spreminja hitrosti premikanja. Hitrej\xc5\xa1i so kot risalniki na peresa, nanos odtenkov pa je bolj enakomeren. Zelo je primeren za izvajanje slik in fotografij.\n_START_SECTION_\nPapir\n_START_PARAGRAPH_\nNekateri modeli uporabljajo standardne formate papirja, kot so A4 in A3, ve\xc4\x8dina modelov pa uporablja papir v rolah. Ti modeli omejujejo risbo le po \xc5\xa1irini, glede na \xc5\xa1irino risalnika, medtem ko jo na dol\xc5\xbeino omejuje le koli\xc4\x8dina papirja. To je zelo uporabno v nekaterih konkretnih delih. Ko je enkrat risba zaklju\xc4\x8dena, pa sam risalnik prere\xc5\xbee papir tako, da nastane na primer na\xc4\x8drt na A2-formatu. Za risalnike se sme uporabljati razne vrste papirja, s tem da se dolo\xc4\x8di debelost, fleksibilnost (\xc4\x8de je preve\xc4\x8d fleksibilen, ga risalnik ne more kakovostno premikati oz. uporabljati) in hrapavost, da se la\xc5\xbeje prime.\n_START_SECTION_\nNadzor\n_START_PARAGRAPH_\nObi\xc4\x8dajno je na risalnik priklju\xc4\x8denih ve\xc4\x8d ra\xc4\x8dunalnikov. Nadzor risalnika se izvaja s pomo\xc4\x8djo interfaze Ethernet ali druge podobne. Lahko pa tudi prek priklju\xc4\x8dka RS232, ki omogo\xc4\x8da kompatibilnost s starej\xc5\xa1imi modeli. Za posebne aplikacije obstajajo tudi interfaze GPIB, Centronik, itd. Slika oz. graf nastane z grafi\xc4\x8dnim programom HPGL (HP), Postcript (Adobe) idr. Nekateri neposredno, le s povezavo, sprejmejo dolo\xc4\x8deno koli\xc4\x8dino grafi\xc4\x8dnih formatov, kot so JPEG, DXF idr._NEWLINE_\xc4\x8ce primerjamo z navadnimi tiskalniki, \xc4\x8digar prvotni namen je bil tiskanje besedil, so ti tiskalniki la\xc5\xbeje nadzorovani \xe2\x80\x93 ra\xc4\x8dunalnik po\xc5\xa1lje besedilo tiskalniku in nastane natisnjen list. Risalniki so bili zgrajeni za tiskanje risb in slik, zato je bilo potrebno ustvariti opisni jezik strani, ki vklju\xc4\x8duje podrobene informacije, kot so\xc2\xa0\xc2\xbbnari\xc5\xa1i premico, na njej sta to\xc4\x8dki a in b. Najbolj obi\xc4\x8dajna jezika nazora risalnikov, na podlagi ASCII sta HPGL2 Heweltt Packarda in DPML Houstona Instruments, z ukazi\xc2\xa0\xc2\xbbPA 3000, 2000; PD\xc2\xab._NEWLINE_Po navadi programerji FORTRAN in BASIC niso programirali navodil direktno; uporabljali so raje softwareove pakete, kot so Calcomp, ali samostojne grafi\xc4\x8dne pakete, kot DIsSPLA. Ti so navodila pretvarjali iz realnih v virtualne ukaze. \xc4\x8ce omenimo BASIC HP 9830 je za pisanje programa risalnika uporabljal bolj enostavno obliko kot je dana\xc5\xa1nja C#NET-ova. Na primer, za sliko X*X je ukaz slede\xc4\x8di:_NEWLINE__NEWLINE_10 SCALE \xe2\x80\x931,1,1,1_NEWLINE_20 FOR X=-1 to  STEP 0.1_NEWLINE_30 PLOT X, X*X_NEWLINE_40 NEXT X_NEWLINE_50 PEN_NEWLINE_60 END_NEWLINE_Prvi risalniki (na primer Calcomp 565 leta 1959) so delovali tako, da so morali postaviti papir na valjar, ki je premikal papir naprej in nazaj za premikanje na osi X, medtem ko se je pero premikalo naprej in nazaj na osi Y._NEWLINE_V 80. letih so risalniki za risanje postali popularni za doma\xc4\x8do uporabo. Vendar so bili prepo\xc4\x8dasni za obi\xc4\x8dajno tiskanje besedil in je bilo za tako tiskanje potrebno uporabljati drug tiskalnik. Ko so na tr\xc5\xbei\xc5\xa1\xc4\x8de pri\xc5\xa1li tiskalniki, ki so izbrizgali \xc4\x8drnilo in celo laserski, ki so imeli visoko resolucijo, so risalniki izginili iz tr\xc5\xbei\xc5\xa1\xc4\x8da._NEWLINE_Risalniki so zlasti uporabni pri tehni\xc4\x8dnem risanju in druge rabe CAD-a, ker omogo\xc4\x8dajo uporabo velikega papirja in ker imajo visoko lo\xc4\x8dljivost. Risalnike se uporablja tudi za pisavo slepih in slabovidnih._NEWLINE_V dana\xc5\xa1njem \xc4\x8dasu, so risalnike pogosto nadomestili s tiskalniki za velike mere papirja, ki izbrizgavajo \xc4\x8drnilo na papir in te imenujejo zdaj risalniki, kar ni pravilno, ker delujejo po drugem principu.'